Държавен вестник, бр. 45, 2022 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  45
1,55 % са нутрии. По отношение на бозайниците 
записите на норки са 5,33 %, а на нутрии – 5,56 %, 
от всички бозайници. Американската норка е 
на трето място по брой записи сред хищниците 
след чакала (Canis aureus) и видрата (Lutra lutra) 
и има повече записи в сравнение с един от най-
масовите видове в България – лисицата (Vulpes 
vulpes), както и с останалите порови – невестулка 
(Mustela nivalis) и белка (Martes foina). 
От този етап на проучването и анализа на 
данните от фотокапаните може да се направят 
следните изводи:
• В района на с. Маджерито има стабилна 
популация на американска норка и нутрия.
• Нутрията е един от основните видове гриза­
чи, следвайки мишевидните (Muridae spp.) и 
плъховете (Rattus sp.). Американската норка 
е с основен дял сред бозайниците и дори 
сред хищниците, като има повече записи в 
сравнение с масови видове, като лисицата, 
белката и невестулката.
• В местообитания с относително често чо­
вешко присъствие американската норка е 
със строго нощна активност, което показва, 
че избягва активно човека, въпреки че във 
фермата за ценни кожи се храни през деня 
и е свикнала с присъствието му. 
• В природни местообитания без човешко 
присъствие има както дневни, така и нощно 
активни животни, което показва, че там те 
развиват нормална активност, неповлияна 
от човека.
• Не са заснети малки или млади животни 
от почти нито един вид както от масовите 
местни видове, така и от чуждите видове. 
Вероятната причина за това е фактът, че 
младите бозайници прекарват голяма част 
от времето си в леговището или в близост до 
него, докато поотраснат, и тяхното заснемане 
е повече шанс, отколкото обичайно явление. 
Към отговора са приложени и снимков, и 
видеоматериал от фотокапаните. 
Като заключение е посочено, че „от последните 
две проведени проучвания (Koshev 2019 и Nikova 
et al. 2021) може да се направят следните изводи 
относно разпространението на американската 
норка в района на с. Маджерито: 
 – От 2017 г. до сега регулярно се наблюдават 
избягали от фермата индивиди както в на­
селените места, така и извън тях в околната 
среда, като броят на случаите не намалява 
през годините. 
 – Американски норки се откриват на зна­
чителни разстояния от фермата за ценни 
кожи в радиус до 8 км.
 – Американски норки са заснети в естествена 
среда, като имат значително присъствие и 
превес над едни от най-широкоразпростра­
нените хищници у нас. 
 – Американските норки в дивата природа 
адаптират своето поведение, като избягват 
човека на места с дори минимална човешка 
активност.
 – Има данни за присъствие на американски 
норки в района на НАТУРА 2000 BG0000425 
„Река Сазлийка“, където може да оказват 
отрицателно въздействие в резултат на кон­
куренция или хищничество върху видовете 
предмет на опазване в защитената зона: Lutra 
lutra, Bombina bombina, Elaphe quatuorlineata, 
Emys orbicularis, Triturus karelinii, Barbus plebejus, 
Rhodeus sericeus amarus и Unio crassus“.
В България в периода 2018 – 2021 г. в Ре­
гионалната инспекция по околна среда и води
(РИОСВ) – Стара Загора, са регистрирани няколко 
сигнала за избягали норки от фермата за норки, 
намираща се в близките до селата Маджерито и 
Загоре, област Стара Загора, както следва:
• През 2018 г. е регистриран сигнал с вх. № ЗТ-86/
17.09.2018 г. на РИОСВ – Стара Загора.
• През 2019 г. в МОСВ са получавани сигнали 
за изпуснати индивиди от американска норка 
в близост до същата ферма, придружени със 
снимки и видео.
• През 2021 г. са регистрирани сигнали с 
вх. № ЗТ-31/5.04.2021 г. и вх. № ЗТ-97/
16.09.2021 г. на РИОСВ – Стара Загора.
• С входящ номер 48-00-264/23.03.2022 г. в 
МОСВ е получен сигнал за общо три случая 
на налични в околната среда екземпляри от 
американска норка (два от месеците април 
и август 2021 г. и един от март 2022 г.). 
Свободно живеещи норки са правели набези 
по домашни животни в близките стопанства до 
фермата, което се потвърждава и от получената 
подписка от жители от района на фермата в хода 
на проведеното обществено обсъждане на забра­
ната за вноса и развъждането на американска 
норка (визон) (Neovison vison) на територията на 
Република България.
Случайното освобождаване (изпускане) в 
България на американска норка (визон) (Neovison 
vison) ще застраши съществуването на местни ви­
дове от дивата фауна по следните причини: видът 
американска норка е инвазивен и неместен за 
България, което е предпоставка за възникването 
на устойчиви диви популации извън естестве­
ния му ареал и съществува реална опасност за 
негативно въздействие върху местни защитени 
видове от семейство порови Mustelidae, различни 
видове птици, в това число водолюбивите птици 
около сладководните водоеми, риби, земноводни, 
влечуги и други, тъй като американската норка 
е изявен хищник, пластичен (приспособим) вид. 
Веднъж установен, дори и с малка популация, 
видът ще бъде изкоренен трудно, като за това 
ще се изисква влагането на значителни усилия 
и финансови ресурси. Увеличаването на броя и 
капацитета на фермите за норки несъмнено ще 
доведе до увеличаване на броя на избягалите 
норки и ще увеличи вероятността за установяване 
на популация от диви норки в България, което 
е пряка заплаха за биологичното разнообразие в 
страната и може да доведе до значително влоша­
ване на природозащитното състояние на редица 
защитени видове.
Във връзка с гореизложеното настоящата 
заповед представлява решение за редуциране на 
общия брой екземпляри от вида чрез забрана на 
вноса и размножаването, като това ще доведе 
до значително ограничаване на риска от изпус­
кане в природата на инвазивния, неместен вид